Üliõpilaskorporatsioonid USAs (inglise keeles fraternities ja sororities) on mitmel viisil üsna erinevad Eesti omadest ja et USAs on üliõpilaskorporatsioone ka väga erinevat tüüpi, siis on see süsteem siin üsna segadusse ajav. Üritame lühidalt kirjeldada. Kõigepealt korporatsioonide nimedest. Enamik USA üliõpilaskorporatsioone kannab kahest kuni kolmest kreeka tähest koosnevat nime. Nii et kui me kuulsime kreeka linnajaost Evanstonis ja arvasime, et seal on peamiselt kreeklastest asukad, siis nii palju oli meil õigus, et tõepoolest korporatsioonide nimede tõttu kutsutaksegi korporante kreeklasteks ja samal põhjusel nimetatakse korporatsioonide majade ümbrust kreeka linnajaoks. (Analoogiliselt, üleskutse  "Go Greek" tähendab, et astu korporatsiooni.)